Diari Oficial de la Generalitat Valenciana


Sumari del DOGV 6345, del 01-09-2010 (2010/9347)

Informació pública de la modificació puntual número 16 del Pla General Municipal d'Almassora.
---------------------------------------------------------------------------------------------

### Dades del document

Número de DOGV
:   6345

Data del DOGV
:   01-09-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9347


Data del document
:   11-08-2010

Organisme emissor
:   Ajuntament d'Almassora

Tipus de document
:   Anunci

Descriptors 

:   * Almassora
    * pla d'urbanisme
    * administració local

Informació pública de la modificació puntual número 16 del Pla General Municipal d'Almassora. [2010/9347]  
El Ple de l'Ajuntament, en sessió celebrada el dia 5 d'agost de 2010, acordà sotmetre a informació pública la modificació puntual núm. 16 al Pla General d'Almassora, redactada pels serveis tècnics municipals; aquesta modificació consisteix en els següents punts:  
A) Augment de sòl destinat a parc públic al costat del terme municipal de Castelló de la Plana.  
B) Nova distribució de sòl i atribució d'altres usos de la DOT-ZVE-9B i parc públic a l'avinguda de José Ortiz.  
Els documents exposats al públic són:  
- Modificació de planejament núm. 16.  
- Estudi d'impacte ambiental, on està inclòs l'estudi acústic.  
- Estudi d'integració paisatgística.  
De conformitat amb l'establert en l'article 94, en relació amb els articles 83 a 86 de la Llei 16/2005, Urbanística Valenciana i 223 i 562 del Reglament d'Ordenació i Gestió Territorial Urbanística, se sotmet la modificació puntual núm. 16 a informació pública, per termini d'un mes, a comptar des de la publicació d'aquest anunci en el Diari Oficial de la Comunitat Valenciana, excepte l'estudi d'impacte ambiental el termini d'exposició del qual serà de 45 dies hàbils.  
Durant el termini d'informació pública es podran presentar les al·legacions que s'estimen convenients a l'Ajuntament d'Almassora.  
Els documents citats anteriorment estaran exposats al públic per a la seua consulta en la Secció d'Urbanisme d'aquest Ajuntament, de dilluns a divendres, en horari de 09.00 a 14.00 hores, on podran ser consultats. Igualment, es podran fer consultes als tècnics municipals, durant el període d'informació pública, amb petició d'hora prèvia.  
Així mateix, en la pàgina web d'aquest Ajuntament estarà exposat el pla de participació pública de l'estudi d'integració paisatgística, juntament amb les enquestes de participació.  
Aquestes enquestes, una vegada omplides, hauran de presentar-se en el Servei d'Informació i Atenció al Ciutadà (SIAC), situat a la plaça de Pere Cornell, núm. 3, cantonada carrer de la Puríssima d'Almassora, on també estaran disponibles en format paper, per a omplir-les.   
Amb la publicació d'aquest anunci en el Diari Oficial de la Comunitat Valenciana queda suspès l'atorgament de llicències i acords aprovatoris de programes en aquelles àrees del territori les determinacions de les quals en el nou planejament suposen modificació del règim urbanístic vigent. Aquesta suspensió tindrà una duració màxima de dos anys, i s'extingirà, en tot cas, quan s'aprove definitivament la modificació sotmesa a informació.  
Almassora, 11 d'agost de 2010.- L'alcalde president accidental: Luis Martínez Fuentes.